
కాన్పూర్ : ‘‘ఇది భగవంతునికి సంబంధించిన విషయం. అటువంటి సందర్భంలో నేను కేవలం ఆయననుంచి మాత్రమే దేనినైనా ఆశించగలను. నేను దీనిలో భక్తితో భాగస్వామినైనందువల్ల, నన్ను నేను నేరస్థురాలిగా భావించను’’ అని కేంద్ర మంత్రి ఉమా భారతి అన్నారు. లక్నోలోని ప్రత్యేక సీబీఐ కోర్టులో బాబ్రీ మశీదు కేసు విచారణ మంగళవారం జరిగింది. అంతకుముందు ఆమె ఈ వ్యాఖ్యలు చేశారు. బాబ్రీ మశీదు కూల్చివేతకు తాను కుట్ర పన్నినట్లు ప్రతిపక్షాలు చేస్తున్న ఆరోపణలను ఆమె ఖండించారు. అత్యవసర పరిస్థితి విధించిన సమయంలో మాదిరిగా బహిరంగ నిరసన కార్యక్రమం జరిగిందని ఉమా భారతి తెలిపారు. ఇందులో ఏం కుట్ర ఉందో తనకు తెలియదన్నారు.

kanpur : ‘‘idhi bhagavantuniki sambandhinchina vishayam. atuvanti sandarbhamlo nenu kevalam aayananunchi matrame deninainaa aasinchagalanu. nenu deenilo bhaktito bhagaswaminainanduvalla, nannu nenu nerasthuraaligaa bhaavinchanu’’ ani kendra mantri umaa bhaarati annaru. laknoloni pratyeka cbi kortulo babri masheedu kesu vichaarana mangalavaaram jarigindi. antakumundu aame ee vyaakhyalu chesaru. babri masheedu koolchivetaku taanu kutra panninatlu pratipakshaalu chestunna aaropanalanu aame khandinchaaru. atyavasara paristhiti vidhinchina samayamlo maadirigaa bahiranga nirasana kaaryakramam jarigindani umaa bhaarati telipaaru. indulo yem kutra undo tanaku teliyadannaaru.